Verket består av to identiske enheter, plassert i fjæra i nærheten av et naust. Hver enhet består av to deler: en ramme i aluminium – med en form som kan minne om reisverket til et lite hus, stilt på skrå ned i vannet, og en rektangulær marmorblokk som hviler på det øverste hjørnet av ramma. Steinblokkene, som er laget i fauskemarmor, måler 120 x 300 x 40 cm. Det 250 år gamle naustet som inngår i verket tilhører Fauske museum, som er en del av Nordlandsmuseet.